Havet viste tænder da diget blev indviet

Fredag d. 18. november blev diget i Høll indviet. Det skete meget passende i et vejrlig, hvor havet viste tænder.

Indvielsen foregik ved Børnenes Vel, og var lagt indendørs på grund af regn og rusk udenfor.  Indvielsen var et tilløbsstykke med omkring 80 deltagere.

Formanden for Grundejerforeningen for Hvidbjerg, Høll og Mørkholt, Egon Sørensen, holdt indvielsestalen.

Han sagde blandt andet:

* **Vejrliget** er hele tiden omskifteligt. Det kan vi jo netop mærket her de sidste dage, hvor vinden er i Øst og hvor Østersøen er fyldt godt op med vand. Det er præcist det scenarie sammen med vandstigning, vi har været nervøse for.
* Siden 2003 har der været en række oversvømmelser, hvor især de nære huse til stranden er blevet ramt. I 2006 havde vi en vandstand på 130 over dagligt vande. Hvis vi bare kommer op på 150 – 160 vil store dele af Høll være oversvømmet.
* Men endelig kom så dagen, og i vores område kan vi kun være tilfredse med, at vi nu har et dige, der sikrer området i hvert fald frem mod de næste 50 år**,** forhåbentlig også længere.
* Fint at det gode samarbejde med projektet fortsætter med Vejle Kommune. Vi deltager naturligvis også fra Grundejerforeningen med støtte til det videre arbejde.
* Hermed stort tillykke med diget til alle og tak for indsatsen.

Efter Egon Sørensen fik formanden for Klima-, Natur- og Miljøudvalget i Vejle Kommune, Søren Peschardt, ordet, og han sagde, at man godt kunne være stolte over den måde hele processen var forløbet.

* Det kan I godt give jer selv et stort skulderklap for, sagde han.

Han sluttede af med at sige, at nu var der ”ØL i HØLL”.

Det blev der taget godt imod, ikke mindst fordi der samtidig var grillede pølser fra Ladegaard Duroc i Børkop.

I forbindelse med indvielsen præsenterede man også den nyvalgte bestyrelse i Høll Digelaug. Det er:

**Erik Justesen**, Sommerstien  
**Mogens Gregers Madsen**, Fjordvej, sekretær

**Peter Lindberg**, Strandvej, kasserer

**Christian Husted,** Randsborgvej

**Mette Lomholt Skott**, Strandengen, formand

Suppleanter:

**Mogens Christensen,** Frits Nielsensvej

**Dorthe Andersen,** Tværvej

Billedtekster:

Grundejerforeningens formand, Egon Sørensen, holdt tale, da diget blev indviet fredag d. 18. november.

-

Formanden for Klima-, Natur- og Miljøudvalget i Vejle Kommune, socialdemokraten Søren Peschardt, havde ros med til grundejerne for deres gode samarbejde.

-

Der var øl og grillpølser fra Ladegaard Duroc i Børkop.

**Fra:** Egon Sørensen <[Egon.soerensen@outlook.dk](mailto:Egon.soerensen@outlook.dk)>   
**Sendt:** 18. november 2022 14:24  
**Til:** Mogens Gregers Madsen <[greg@vafo.dk](mailto:greg@vafo.dk)>  
**Emne:** Tale vedlagt. SV: Øl i Høll

Måske du kan bruge den…….

**Fra:** Mogens Gregers Madsen <[greg@vafo.dk](mailto:greg@vafo.dk)>                                                                                                                                           
**Sendt:** 18. november 2022 13:29  
**Til:** Egon Sørensen <[Egon.soerensen@outlook.dk](mailto:Egon.soerensen@outlook.dk)>  
**Emne:** Øl i Høll

Laver du selv lidt tekst - eller skal jeg ?  
  
